Covaxin

Covaxin, tidligere BBV152, er en covid-19-vaksine utviklet av Bharat Biotech i India i samarbeid med Indian Council of Medical Research. Den er en vaksine basert på inaktivert SARS-CoV-2-virus. Det ble godkjent for akuttbruk av indiske myndigheter den 3. januar 2021.

Kliniske forsøk
Indian Council of Medical Researchs National Institute of Virology godkjente i mai 2020 utvikling av en indisk koronavaksine. I juni 2020 fikk selskapet tillatelse til Fase I- og Fase II-forsøk av Drugs Controller General of India. Bharat Biotech informerte i desember 2020 om resultatet av Fase I-forsøkenr.

Bharat Biotech fikk i november 2020 tillatelse til å gjennomføre Fase III-forsøk etter sluttført  Fase I og Fase II. Fase III ble planlagt for omkring 26 000 forsøkspersoner i India.

Produksjon
Bharat Biotech begynte produksjon av vaksine på egen risiko ved en fabrikk med kapasitet til omkring 300 millioner doser pr år. Selskapet påbegynte også oppføring av en andre fabrikk i Genome Valley i Hyderabad.

Tillatelse til nødbruk
Bharat Biotech søkte Drugs Controller General of India om autorisasjon for nødbruk av vaksinen. Subject Expert Committee innen Central Drugs Standard Control Organisation anbefalte dette den 2. januar 2021. Godkjennelse ble gitt den 3. januar 2021.

Se også 
Comirnaty (Pfizer BioNTech Covid-19-vaksine)
AZD1222 (Astra Zeneca/Oxfords universitet)
Moderna COVID-19-vaksine
Sputnik V (Gamalejainstituttet for epidemiologi og mikrobiologi)
BBIBP-CorV (Sinopharm)
CoronaVac (Sinovac Biotech)
Ad26.COV2.S (Janssen Pharmaceutica)

Referanser 

Covid-19-vaksiner
Inaktiverte vaksiner